cyanic-selkie/wikianc huggingface dataset:
Skansen brannstasjon
Fredning og avfredning
Skansen brannstasjon ble lagt ned i 1969. Anlegget eies av Bergen kommune og disponeres i dag av buekorpset Skansens Bataljon og kommunens parkavdeling. På bakgrunn av at Bergen kommune i 2003 vedtok planer om å bygge et parkeringshus i Skansedammen ble anlegget fredet av Riksantikvaren 17. januar 2008 som et teknisk-industrielt kulturminne. Av samfunnsmessige hensyn opphevet Miljøverndepartementet fredningsvedtaket 3. juni 2009.
Pedersgata
Pedersgata eller Pedersgadå er en gate på Storhaug i Stavanger kommune. Pedersgata strekker seg fra Vinkelgata ved Nytorget i Stavanger sentrum og helt frem til Vindmøllebakken i Østre bydel. Husene fra Vinkelgata til Petrikirken har adresse Nytorget.
Pedersgata er trolig en utvidelse av «veien til Spilderhaug» som omtales i 1744.
Området ble utbygd mellom 1820 og 1900. Mens de aller fleste boligene samt forretningsbyggene langs Nytorget, Pedersgata og Langgata ble bygd mellom 1820 og 1860. Husene fra Grensesteinsgata og videre nordover er i hovedsak bebygd fra omkring 1865 og utover. Gata er anlagt over områdene Blåsenborg, Sankthansvollen, Kjelvene, Jammerdalen og Møllehaugen.
Bebyggelsen i gata består stort sett av sammensatt småhusbebyggelse i to til tre etasjer. Ofte kalles dette en del av «Trehusbyen» i Stavanger og gaten har mange trehus tradisjonelt malt i hvitt. Det er likevel et høyhus mellom Pedersgata og Nedre Dalgate som skiller seg ut fra den øvrige bebyggelsen.
Gata har sitt navn fra Petrikirken.
Andreas Jacobsen (Ajax) har lagt mange av sine fortellinger til Pedersgata i 1930-årene.
Nytorget
Nytorget ble i sin tid opprettet som et hestetorg, for å avlaste Torget og det gamle Hestetorget, som lå ovenfor Arkaden kjøpesenter i Laugmannsgata.
Om sommeren holdes det hver lørdag loppemarket på Nytorget. Det er også av og til arrangementer på nedsiden av Nytorvet og Pedersgata blir sperret.
Pedersgata 1, 3 og 5 er revet og blitt en del av Nytorget. Pedersgata starter da i praksis ved Runestad Elektro i Pedersgata 2.
Fra Nytoget til Normannsgata - Blåsenborg og Sankthansvollen
Fram til 1851 var Sankt Hansvollen en del av Hetland Prestegård. I 1851 kjøpte Carl Petter Nyman eiendommen Kjelvene sammen med Sankt Hansvollen av Staten. Det ble så parsellert opp i mindre tomter, og ble i hovedsak bebygd fra 1852 og fram til 1900.
Området fra Nytorget til Normannsgata består i hovedsak av butikklokaler. Det er bruktbokhandler, kaféer, dvd-butikk, blomsterbutikk, antikvitetsbutikk, kunsthandlere og mange små spesialforretninger. Det er spesielt mange små innvandrerbutikker. Noen har vært der lenge, andre prøver seg en kort tid og blir lagt ned. Noen butikker har skilter som har vært brukt av butikker som forlengst er nedlagt.
Bygningen som inneholdt gamle Blåsenborg skole og flere nabohus ble revet i 1960. Høyblokka på Blåsenborg med bensinstasjon i kjelleren har siden vært et evig diskusjonstema. Framtida skulle ligge i høyblokker, men det ble bare med denne ene. Høyblokka i Pedersgata 17 består av 60 leiligheter fra 40 til 52 kvadratmeter. For de minste leilighetene var det opprinnelig innskuddet 18.100 kroner, og husleien 240 kroner i måneden.
Pedersgata 13 og deler av nummer 11 brant ned omkring 1970. Nummer 11 ble stående i flere år brannskadd og ubebodd før det ble revet. Eieren ønsket å bruke eiendommene som grunnlag for et nytt høybygg, men fikk det ikke godkjent. I dag er det fortsatt hull i husrekken, og tomtene blir brukt som parkeringsplasser.
På fortauet i krysset med Skippergata var det på 1800-tallet en brønn med en brønnpumpe. Her i området er også Sigbjørn Obstfelder født, og han omtalte seg selv i 1887 som en skald fra St. Hansvolden.
Løvås Bruktbu i Pedersgata 25 er den største butikken i Stavanger på kjøp og salg av brukte bøker, blader og videoer. På 1880-tallet var det er bakeri, og senere en butikk tilhørende samvirkelaget Økonom.
I Pedersgata 37 har den ortodokse kirke et kapell innviet til ære for martyren og helgenen Elisabeth.
Restauranten Sabi Omakase i Pedersgata 38 ble i 2017 belønnet med en stjerne i Michelinguiden.
Dørene til den tidligere fiske- og kolonialbutikken i Pedersgata 49 har fortsatt de fineste dørene i gata, men trenger noe oppussing.
Fra Normannsgata til Grensesteinsgata - Kjelvene
Ved Normannsgata endrer bebyggelsen seg ved at en kommer til et boligområde.
På hjørnet av Normannsgata og Pedersgata er Jacobsen Blomster. Den er av de butikken som har vært lengst i Pedersgata, og ble opprettet i 1945. Før en kommer til Bratteberggata er det en rørbutikk. Her var det tidligere en kolonialforretning, og senere en skiltmaler. I Pedersgata 66 var det omkring 1920 en "Frugt- og Cigarforretning".
På fortauene er det lagt heller. Foran mange av husene er i hellene hogd skisser av huset.
Like ovenfor gata ligger Johannes skole og Arbeidsskolen for gutter.
Krysset med Haugesundsgata og Grensesteinsgata
Ved Grensesteinsgata endrer bebyggelsen seg igjen.
I krysset Pedersgata, Grensesteinsgata og Haugesundsgata hadde tyskerne et millitæranlegg under krigen. Etter krigen ble anlegget brukt til bensinstasjon i flere år. Siden har det vært brukt til ulike formål.
Mellom Haugesundsgata og Arbeidergata lå hermetikkfabrikken Stavangerfjord Packing, som i dag brukes til blant annet et karosseri- og billakkeringsverksted.
I Pedersgata 81 lå den første Økonom-butikken i Stavanger – Avdeling 1 av samvirkelagets butikker i Stavanger. Den ble tatt i bruk i 1902, og var i bruk til 1981. På oppsiden i Grensesteinsgata hadde Økonom også en kjøttbutikk. I dag er husene bygget sammen som et leilighetshus.
Fram til 1970-tallet var det blomsterbutikk i Pedersgata 78 og kiosk i Pedersgata 80. Nå er de blitt vanlige bolighus. Før krigen var det en skraphandlerforretning ("Sykkehendi") i Pedersgata 82.
I 1978 ble det bygd en kulvert (en nedgravd tunnel) under Pedersgata, Pedersgata 82 og noen hus i Grensesteinsgata ble revet. Siden er det bygget opp et nye leilighetshus på kulverten. Bybroa ble bygget over Pedersgata omtrent på samme tid. For fundamentet til broa måtte det her også rives et hus, og det er nå et lite grønntområde omkring brofundamentet.
Grensesteinsgata gikk fram til 1978 fra Johannesparken og helt ned til Øvre Banegata. Før bilenes tidsalder var Grensesteinsgata i sin hele lengde et yndet sted å renne på akebrett og rattkjelke. Pedersgata fra Haugesundsgata til Jammerdalen ble også stengt for biltrafikk når det var snø på vinteren. Allerede i 1897 omtales bakken som en ypperlig akebakke.
Jammerdalen
Området omkring Arbeidergata til Harald Hårfagres gate kalles for Jammerdalen. Navnet var i bruk allerede på 1850-tallet.
I krysset med Arbeidergata (Pedergata 97) ligger blant annet noe så sjeldent for Stavanger som en stor bygård. Her bodde mange familier, mange med store barnekull.
Det var to kolonialbutikker i Jammerdalen, som hadde hvert sitt ølutsalg med egen inngang. En på hver side av Pedersgata. Den ene har nå frisør og den andre bolighus.
Møllehaugen eller Myllehaugen
Området fra Harald Hårfagres gate til Vindmøllebakken kalles for Møllehaugen eller Myllehaugen. Det er i dag en blanding av kontorbygg og boliger i området. I enden av Pedersgata troner kornsiloene til Nordkronen.
DuckDuckGo
DuckDuckGo (DDG) er en søkemotor som legger vekt på personvern, og det å unngå filterboblen som skapes av personlig tilpasset søk. DuckDuckGo skiller seg fra andre søkemotorer ved ikke å lage profiler av brukerne, og ved å vise brukerne de samme søkeresultatene for de samme søkeordene. DDG mener at det ikke er nødvendig for søkemotorer å spore din personlige søkehistorie for å tjene penger eller levere søkeresultat. Forretningsmodellen til DDG er å selge reklame basert på nøkkelord, i stedet for personlighet. I tillegg til tradisjonelle søkeresultater kommer det også opp informasjon fra brukergenererte sider (som Wikipedia) i en infoboks øverst på siden for å forbedre resultatet.
Pedersgata
Møllehaugen eller Myllehaugen
I Pedersgata 138 sto det fra 1836 til 1950-tallet en vindmølle. Mølla ble opprettet av kjøpmennene Hans G. B. Sundt og Ola Baade. De startet med kornmaling, senere som barkemølle før den til slutt ble brukt som vedskjæreri. Senere var det et mekanisk verksted og rester av de gamle kranene på verkstedet er bevart.
I 2020 vant Vindmøllebakken bofellesskap i Pedersgata 130 Statens pris for byggkvalitet (Doga-prisen) som Norges beste boligprosjekt. Det er tegnet av arkitektene Helen & Hard. Boligkvartalet består av 40 leiligheter samt fellesarealer.
DuckDuckGo
DuckDuckGo er standard søkemotor i Firefox i Linux Mint 12.
Lars Soelberg
Lars Olsen Soelberg (født 14. februar 1828 i Soknedal, død 23. februar 1907 i Stjørdal) var en norsk gårdbruker og politiker (V). Han var stortingsmann for Nordre Trondhjems amt 1878–1882 og 1886–1894.
Pedersgata
Møllehaugen eller Myllehaugen
I Pedersgata 124 var det melkeutsalg og kolonialbutikk, men huset er nedbrent.
Lars Soelberg
Han vokste opp i Soknedal og Strinda som sønn av gårdbruker og stortingsmann Ole Soelberg og hustru Dorthea Hugås. Han giftet seg i Lade kirke i 1853 med Olava Birgitte Være, datter av gårdbruker Gunnar Monsen Være. Han var kontorist ved Gauldal sorenskriverembede i et par år før han gikk landbruksskolen på Munkvoll. Han forpaktet gården Vikhammer i Malvik 1850–1855. I 1855 fikk han skjøte på Hognes og Mælaneset i Stjørdal. Soelberg var blant foregangsmennene i jordbruket i Stjørdal på 1800-tallet, var med å etablere slikt som meieriet, og var blant de første til å ta i bruk nytt utstyr, som ploger og treskeverk. Han solgte gårdene til Hågen Johnsen Knotten i 1898, og bodde på Hognes frem til sin død.
Pedersgata
Møllehaugen eller Myllehaugen
I Pedersgata 116 hadde Samvirkelaget i mange år sitt bakeri som først het Samhold og senere Goman. Nå er det ingeniørselskapet L S Solland og Solland Elektro som har overtatt denne og flere nabobygninger. Det omtales ofte som Solland-kvartalet.
Billedhoggeren Stinius Fredriksen er vokst opp på Møllehaugen.
Plotin
Plotin eller Plotinos (gresk Plōtínos, latin Plotinus) (født 205 i Lykopolis i Egypt, død 270 i Minturnae i Campania) var en gresk filosof, allment sett på som grunnlegger av nyplatonismen. Hans samlede skrifter er bevart med tittelen Enneadene.
Liv
Man har forholdsvis gode kilder til Plotins liv, ettersom hans elev Porfyrios skrev en bok om ham. Plotin begynte sine studier 28 år gammel, og han studerte under Ammonios Sakkas i Alexandria. Ti år senere reiste Plotin med følget til keiser Gordian for å lære om østens filosofi, men siden Gordian ble myrdet i Mesopotamia i år 243, måtte Plotin oppgi sin reise østover. Plotin valgte dermed å reise vestover, og året etter ankom han Roma.
Lære
Mens ideverden og sanseverden ifølge Platon utgjør to skilte områder, regner Plotin med et hierarki av virkelighet som strekker seg fra den høyeste guddommen, kalt det Ene, via verdensfornuften og verdenssjelen ned til den materielle og uformede verden. Materien er på ingen måte ond (Plotin gikk sterkt imot gnostikerne på dette punktet), men den er bare en avspeiling av det fullkomne. Mennesket søker seg derfor fra den jordiske tilværelsen til sitt himmelske opphav, et opphav som det kan få en opplevelse av i ekstasen.
Marialva
Marialva er en kommune i delstaten Paraná i sørregionen av Brasil.
Conrad Langaard
Conrad Christian Parnemann Langaard (født 18. november 1823 i Lillesand, død 11. august 1897 i Kristiania) var en norsk forretningsmann.
Den 26. april 1854 står følgende avertissement å lese i Morgenbladet:
Han startet sin karriere med å grunnlegge en tobakksfabrikk, som han raskt kunne utvide. Han bygget den nye Langaards tobaksfabrik i Pilestredet i Oslo, og kom så langt at maskinene skulle monteres. Da gav leiren under fabrikken etter, og hele bygningen raste sammen; det samme hadde skjedd for hans bror Mads Langaard tolv år tidligere.
Ettersom han ikke var forsikret tapte han nesten alt. Han halte selv ut brukbare materialer fra ruinene, og klarte å gjenreise bygningen på et bedre fundament. Fabrikken ble etter hvert landets største tobakksfabrikk. Ved Langaards død i 1897 hadde bedriften ca. 400 ansatte.
Langaard hadde også interesser i andre bransjer. Han drev et skipsrederi, en trevarefabrikk og et bomullsspinneri, og ble en av landets rikeste menn.
På søndagene var han som formann for Pleiestiftelsen for Smaabørn i Hegdehaugsveien involvert i veldedig arbeid.
Langaard er gravlagt på Vår Frelsers gravlund i Oslo.
Stirling (andre betydninger)
Stirling er en by i Skottland
Stirling kan også referere til:
I geografi:
Personer:
Stirling kan også vise til:
Liangzhou (provins)
Liangzhou (kinesisk: 涼州, Liangzhou), var en provins i det gamle Kina i Han-dynastiet og de tre rikers tid. Det lå i nordvestre del av Han-dynstiet og senere Wei-riket og dekket mye av den moderne provinsen Gansu.
Den bestod av kommanderiene
武威 金城 西平 張掖 酒泉 西海 敦煌
Slaget ved Poltava
Slaget ved Poltava i den store nordiske krig fant sted og var en av de mest betydningsfulle militære kamper i Sveriges historie. Sveriges konge Karl XII ble sterkt skadet i opptakten til slaget, og kunne dermed ikke lede de svenske troppene selv i den avgjørende kampen. I slaget ved Poltava, som ligger i dagens Ukraina, vant russerne en klar seier. Mange historikere mener dette var vendepunktet for begge land som stormakter: For Sverige gikk det nedover, mens Russland markerte seg som den kommende stormakten i Nord-Europa.
Særlig medførte det store svenske styrketapet på rundt 12 500 mann i kapitulasjonen ved Perevolotsjna noen dager etter slaget en alvorlig svekkelse av den svenske militære slagkraften.
Hua Guofeng
Hua Guofeng (kinesisk: 华国锋, pinyin: Huá Guófēng, opprinnelig navn Su Zhu 蘇鑄 og Liu Zhengrong 刘苏铸 (født 16. februar 1921 i fylket Jiaocheng i Lüliang i Shanxi i Kina, død 20. august 2008) var Mao Zedongs utvalgte etterfølger som leder for Det kinesiske kommunistparti og Folkerepublikken Kina.
Han var ved makten i en relativt kort, men viktig periode, fra Maos død i september 1976 til desember 1978, da han ble utmanøvrert og tilsidesatt av Deng Xiaoping.
Han huskes særlig for å ha arrestert den såkalte «firerbanden» og for å ha fått slutt på kulturrevolusjonen. Han er også husket for å ha forsøkt å få gjeninnsatt den tradisjonelle kommunistiske lederstil og planøkonomi fra Folkerepublikkens tidligere tider, blant annet gjennom sitt politiske slagord om «de to enhver» fra 1977: «Enhver politikk som har sitt utspring fra formann Mao, må vi fortsette med å støtte», og «Enhver anvisning gitt oss fra formann Mao, må vi fortsatt la være grunnlag for vårt virke».
Tidlig revolusjonær
Han sluttet seg til Det kinesiske kommunistparti i 1938 for å ta del i kampen mot den japanske invasjonsmakt, etter å ha sluttet seg til «den lange marsjen» i 1936. Likesom mange andre kommunister den gang tok han seg et revolusjonært navn; Hua Guofeng er en forkortelse av «Zhonghua kangri jiuguo xianfengdui» (中華抗日救國先鋒隊, Kinesisk, står imot Japan, nasjonsbergende, kjemper i fremste ledd). Etter 12 års tjeneste i åttende rutearme under general Zhu Des kommando ble han en av partiets propagandasjefer i 1947.
Hua fulgte med Folkets frigjøringshær til Hunan i 1949, og ble igjen der som lokal embedsmann til 1971. I 1952 ble han sekretær for det spesielle distrikt Xiangtan, som blant annet omfattet Mao Zedongs hjemby Shaoshan. Det var Hua som bygde minnehallen der til Maos ære. Da Mao besøkte stedet i 1959 gjorde det et fordelaktig inntrykk på ham.
Hua deltok i 1959 i Lushan-konferansen som medlem av partidelegasjonen fra provinsen Hunan, og skrev to rapporter som forsvarte folkekommunene og «det store spranget fremad». Kort etter ble han forfremmet til provinsens partisekretær. Han ble fullt medlem av den niende sentralkomité i 1969.
Hua ble kalt til Beijing for å lede Zhou Enlais Statsråds stabskontor i 1971, men forble i stillingen bare i måneder. Så dro han tilbake til sin tidligere post i Hunan. Senere samme år ble han som yngstemann med i den syvpersoners komité som skulle etterforske Lin Biao-affæren.
UCI ProTour 2005
UCI ProTour 2005 var den første utgaven av det internasjonale sykkelforbundets UCI ProTour-system.
Hua Guofeng
Tidlig revolusjonær
Hua ble gjenvalgt til den 10. partikomité i 1973 og opphøyet til medlem av Politbyrået. Han ble minister for offentlig sikkerhet i 1975, og ble også valgt til å gi en tale om modernisering av landbruket i oktober samme år, en tale som var i pakt med Zhou Enlais synspunkter.
Fylkesvei 813
Før 1. januar 2010 var veien riksvei, etter at regionsreformen trådte i kraft har den status som fylkesvei.
Hua Guofeng
Arvtager etter Zhou Enlai og Mao Zedong 1976
Etter Zhou Enlais død 8. januar 1976, etterfulgte Hua ham som statsminister. Bakgrunnen var at Deng Xiaopings moderate allianse ennå ikke hadde vokst seg sterk nok til å kunne sette seg opp imot både den innsyknede Mao Zedong og hans kulturrevolusjonære allierte, kretsen rundt «firerbanden» (Jiang Qing, Zhang Chunqiao, Wang Hongwen og Yao Wenyuan). Etter å ha fremført lovtalen over den avdøde statsminister, forlot Deng Beijing sammen med flere av siner allierte og tok tilflukt i det relativt sett tryggere Guangzhou.
Den folkelige popularitet som avdøde statsminister Zhou nøt, var meget større enn kommunistledelsen var klar over, og førte til konfrontasjon mellom kommunistradikalernes milits og deler av Beijings befolkning da de ville ære Zhous minne i forbindelse med den tradisjonelle Qingmingfestivalen tidlig i april. Under det som er blitt kalt Tiananmenhendelsen i 1976 protesterte tusener mot militsens fjerning av kranser til Zhous ære, som var lagt ned foran Monumentet til Folkets Helter. Kjøretøyer ble stukket i brann, kontorer rasert og mange ble skadet etter drept.. I etterkant ble Deng Xiaoping beskyldt for å ha anstiftet protestene og fratatt alle sine parti- og regjeringsstillinger. Rett etter ble Hua elevert til første viseformann for kommunistpartiet og til fungerende statsminister.
Canadisk dollar
Canadisk dollar (forkortelse CAD) har vært valutaenheten i Canada siden 1858. 1 canadisk dollar=100 cent.
Hua Guofeng
Arvtager etter Zhou Enlai og Mao Zedong 1976
Da Mao døde et drøyt halvt år etter ble han dessuten formann for kommunistpartiet, til Jiang Qings og resten av «firerbandens» overraskelse og ergrelse.
Han bragte kulturrevolusjonen til avslutning og fikk fjernet «firerbanden» fra makten.
Ved makten
Under sin relativt korte periode som nasjonal leder arresterte han på den ene side radikalerne og fikk avsluttet kulturrevolusjonen, men på den annen side forfektet han at man skulle gå tilbake til den form for sovjetiskinspirert statsstyre og sentralplanlegging som hadde preget landet frem til «det store spranget fremad». Dette var en modell som møtte sterk motbør, ikke minst fra Deng Xiaoping som nå var tilbake i Beijing og var blitt rehabilitert.
Deng Xiaoping gikk inn for en overgang til markedsøkonomi. Uenigheten ble avgjort i Dengs favør i 1978.
Hua hadde også forordnet at hans bilde skulle pryde alle klasserom, ved siden av portrettet av Mao. Det samme skulle gjelde på alle større partimøter. Hua foretok også endringer i nasjonalsangen slik at Maos navn ble nevnt, og slik at den kommunistiske propaganda kom tydeligere frem. Dette var endringer som ble reversert etter hans tid.
Det var i 1977 at Hua formulerte slagordet «de to enhver»: «Enhver politikk som har sitt utspring fra formann Mao, må vi fortsette med å støtte», og «enhver anvisning gitt oss fra formann Mao, må vi fortsatt la være grunnlag for vårt virke». Det er imidlertid diskutabelt hvor sterkt Hua Guofeng selv trodde på sitt slagord – det kan godt være at han bare formulerte det for ar man i en kritisk overgangsfase skulle tilfredsstille Maos beundere og forsikre dem om at han ikke var noen ny Khrusjtsjov (som hadde sveket stalinismen).
Utmanøvrert fra makten
Ettersom han ville fortsette den maoistiske linje ble han selv utmanøvrert noen år etter av Deng Xiaoping, og tvunget til tidlig pensjon. I noen år var han president for Partiskolen for det kinesiske kommunistpartis sentralkomite.
Hans politiske slagord om «de to enhver» gikk raskt i glemmeboken.
Noen få år etter ble Hua tvunget ut også av embedet som leder av kommunistpartiet i 1981. Det ble blant annet begrunnet blant med at han hadde fortsatt å gå inn for ultraradikale ideer fra kulturrevolusjonens tid.
Hua fortsatte i det kinesiske kommunistpartis sentralkomite helt frem til 2002.
Han ble gravlagt på heltenes gravfelt Babaoshan i Beijing.
Fang Zhimin
Fang Zhimin (kinesisk: 方志敏, Wade-Giles: Fang Chih Min; født 21. august 1899 i Yixian i provinsen Jiangxi i Kina, henrettet 6. august 1935) var en kinesisk kommunistisk militær og politisk leder.
Kainn æ få lov
Kainn æ få lov er Terje Tyslands tiende plateutgivelse og er utgitt på Plateselskapet AS i 1988. Albumet lå i ni uker på VG-lista med femteplass som beste plassering.
Fang Zhimin
Han kom fra fattig bondebakgrunn, og ble medlem av Det kinesiske kommunistparti i 1924. Han hjalp med å organisere partiets organisasjon på provinsnivået. Etter at Shanghaiopprøret slo feil i 1927 vendte Fang hjem til Jiangxi, der han organiserte bøndene og oppfordret dem til væpnet opprør. Fra 1928 til 1933 ledet Fang geriljastrid og tvang gjennom jordreformer. Han etablerte et baseområde i grensetraktene mellom provinsene Jiangxi og Fujian, og organiserte en seksjon av den kinesiske røde armé. Han ble senere valgt til medlem av sentralkomiteen for det kinesiske kommunistparti.
Fang ble tatt til fange av Kuomintang i januar 1935 og ble henrettet i august samme år.
Ginette Durand
Ginette Durand (født 5. april 1929) er en tidligere fransk turner.
I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Hun fikk sjetteplass i den individuelle mangekampen, og ble dermed Frankrikes nest beste utøver på kvinnesiden.
Mariluz
Mariluz er en kommune i delstaten Paraná i sørregionen av Brasil.
Det koreanske kjøkken
Det koreanske kjøkken var vokst fram gjennom flere århundre med sosiale og politiske endringer. Dets røtter kan spores tilbake til legendene om fortiden. Utviklingen har skjedd fra tidligere tiders landbruk og de nomadiske tradisjonene i det søndre Mandsjuria og den nordlige delen av koreahalvøya, i et komplekst samspill mellom natur og kulturelle trender. Måltider som spises av såvel den kongelige familien som vanlige koreanske innbyggere er regulert av kulturelle etiketteregler som er unike for Sør-Korea.
Koreansk mat består som oftest av ris, nudler, tofu, grønsaker og kjøtt. Tradisjonelle måltider innebærer ofte mange sideretter (banchan) og dampkokt ris. Kimchi, er som oftest krydret fermentert napakål, og som også er Koreas nasjonalrett serveres vanligvis til alle måltider, selv pizza. Koreansk mat inneholder som oftest ris kryddret med sesamolje, doenjang (en gjæret sojapasta}, sojasaus, salt, hvitløk, ingefær og gochujang (chilipasta).
Kråkevingen
Kråkevingen er supporterklubben til fotballaget Moss FK. Kråkevingen ble stiftet i kjelleren på Øre Villa Kro 1. november 1995. De har vært representert på samtlige hjemme- og bortekamper siden oppstarten i 1995. Supporterklubben har sitt felt midt på ståtribunen på Melløs Stadion. I følge Kråkevingen selv har de til tider hatt over 500 medlemmer.
Kråkevingen står bak podcasten VingenPod, som handler om det som skjer i og rundt Kråkevingen, Moss Fotballklubb, og fotball generelt.
Sanger og rop
Kråkevingen synger en rekke sanger hver kamp. Noen av de vanligste og mest kjente sangene og ropene er:
Marilena
Marilena er en kommune i delstaten Paraná i sørregionen av Brasil.
Marilândia do Sul
Marilândia do Sul er en kommune i delstaten Paraná i sørregionen av Brasil.
Liste over ordførere i Tynset
Liste over ordførere i Tynset kommune i Innlandet fra formannskapslovene ble innført i 1837.
Uavhengighet
Uavhengighet betyr selvstendighet; selververving, og kan benyttes om fysiske og juridiske personer. Det er også forskjellige grader av uavhengighet. Norge betrakter på mange måter sin parlamentariske uavhengighet fra Sverige ved grunnlovsvedtaket i 1814, mens uavhengighetserklæringen i 1905 knapt feires.
Mindre land som Monaco, Andorra og San Marino er formelt sett uavhengige, men reelt sett er Monaco på mange måter en del av Frankrike; på samme måte som Andorra; mens San Marino er en integrert del av Italia.
Kristiansand Gladiators
Gladiators Amerikansk Fotballklubb er en amerikansk fotballklubb for Kristiansand og omegn, stiftet i januar 1993, under navnet «Otra Raiders Amerikanske Fotballklubb».
Østgermanske språk
Det eneste østgermanske språket man kjenner gjennom tekster, er gotisk og krimgotisk. Andre språk man antar var østgermanske, er vandalsk og burgundisk. Krimgotisk tror man kan ha overlevd fram til 1700-tallet.
Uavhengighet
Landene i Den europeiske union betraktes som uavhengige, selv om de reelt sett har overgitt en stor del av sin selvstendighet til myndighetene i Brussel. Norge betraktes å være uavhengig av EU, men er reelt sett er også underlagt mange av de lover og regler som gjelder i EU, selv om Norge ikke er medlem av unionen. Årsaken er at Norge er tilsluttet EØS-avtalen.
Kristiansand Gladiators
1992
Olav Klepp tok det første initiativ til å starte en amerikansk fotballklubb i Kristiansand. Han var tidligere spiller i IK Start og hadde også landskamper for Norge. På treningsleirer i Florida hadde han vært på flere NFL-kamper og ble begeistret for sporten. Klepp var medeier i utestedet Markens Brød og Cirkus. Han allierte seg med dørvaktene og holdt et infomøte. På møtet ble det klart at ingen hadde tilstrekkelig kunnskap om sporten til å kunne være trener og prosjektet rant etterhvert ut i sanden.
Uavhengighet
Det finnes også eksempler på at områder som formelt sett er biland i realiteten er å betrakte som uavhengige land, f.eks. Hongkong, Macao og Bermuda.
En fysisk person kan være uavhengig for eksempel sine foreldre eller ektefelle, hvis han eller hun selv kan greie seg økonomisk på egen hånd. Dette forutsetter at han har egen inntekt, husvære og på annen måte greier seg på egen hånd.
Kristiansand Gladiators
1993 - 1999
Geir Stølan hadde erfaring både som spiller og trener. I februar 1993 samlet han ivrige nybegynnere for å bli kjent med amerikansk fotball. Han forsvant imidlertid raskt og Allan Wetrhus fortsatte arbeidet med å få klubben igang. Han fikk hjelp de første årene av Thore Fossheim, Kåre Andersen, Arne VIlhelm Tellefsen, Roar Skripeland samt brødreparene Danny & Johnny Premak og Tore & Atle Lund.
Uavhengighet
Politisk sett kan en representant være uavhengig av partiene, dvs. stemme ut fra egen overbevisning. Dette skjer oftest i kommunepolitikken, men kan også oppstå i Stortinget ved utmeldelse eller frastøting fra politiske partier.
Kristiansand Gladiators
1993 - 1999
Otra Raiders ble medlem av Norges Amerikansk Fotball Forbund (Noaff) tidlig på våren 1993, og spilte sin første kamp i mai samme år, på Idda stadion. Otra sitt aller første spill endte i en touchdown til en 6-0 ledelse. Dette ble lagets eneste scoring denne dagen, da motstander, Fredrikstad Eagles, var altfor rutinerte og sterke, og vant til slutt 66-6.
Klubbens første seier kom på høsten samme året, da nystartede Arendal Wildcats ble beseiret i en treningskamp på Saltrød stadion. Wildcats viste seg raskt å bli det førende laget i Agder, og i årene som kom, var Wildcats uovervinnelige.
Richard Shweder
Richard A. Shweder (født 1945) er en amerikansk kulturantropolog og en lederskikkelse innenfor kulturpsykologien. Han mottok sin ph.d. i sosialantropologi fra Harvard University i 1972. Siden 1973 har han arbeidet ved University of Chicago hvor han er professor i psykologi.
Kristiansand Gladiators
1993 - 1999
I 1994 spilte Otra Raiders jevne kamper mot Kolbotn Kodiaks, Nidaros Domers og Larvik Lions. Amerikanske Rock Vinci fra Rochester USA, hadde tatt over som trener, og klubben ble merkbart bedre sportslig. Økonomisk slet klubben.
Etter en dårlig sesong både sportslig og ikke minst økonomisk i 1995, tok Raiders i 1996 et nødvendig friår for å re-gruppere som lag, samt skaffe de nødvendige finanser for videre drift.
Juniorlaget blir startet av Håkon Jørgensen i februar 1996 og hadde i startåret i overkant av 30 aktive spillere.
Sommeren 1998 forlot Marc Gazaille klubben og aktivitetene rundt seniorlaget ble avviklet. Samme høst innledet juniorlaget et samarbeid med Sandes Oilers sin junioravdeling. Dette laget vinner NM for U-19 i 1998.
Juniorlaget spilte kamper i både 1999 og 2000-sesongene med gode resultater. Laget holdt mellom 20 og 30 aktive medlemmer og dannet et springbrett for ny start for seniorlaget som fant sted i 2000.
2000 - 2004
Allan Wetrhus, Thore Fossheim og Roar Skripeland organiserte et nytt lag i 2000 under navnet «Kristiansand Gladiators», og arrangerte try-out på Gimlebanen. Mange nye og gamle spillere møtte opp, også fra Arendal Wildcats.
I 2001 og 2002-sesongen ble Gladiators nødt til å spille i første divisjon grunnet få lag i Norge. Dette var noe klubben ikke hadde økonomi til.
I 2002 spilte Kay Jørgensen, Egil Skripeland, Raymond Bechen og Allan Wetrhus landskamp i Nordisk mesterskap. Roar Skripeland er med som spesialtrener.
Gladiators trakk laget sitt fra Noaff-serien midt i 2003-sesongen. Laget havnet i en lang feide med forbundet, og bestemte seg for å gjøre en av to ting. Det ene forslaget er å legge ned helt, mens det andre går på å få igang en form for Sørlandsliga, der man spiller mot hverandre under enklere forutsetninger. Allan Wetrhus, Shannon Currie og Jørgen Johansen sto bak realiseringen. Jørgen Johansen startet et U-19 lag. Juniorlaget deltok i Noaff-serien for U-19, og i sin aller første sesong så kom laget til semifinalen.
Sørlandets football liga (SFL) ble startet i 2004. Ganddal Giants (tidligere Sandnes) og Otra Raiders møttes. Også Arendal Wildcats, Arendal Panthers samt Søgne Stallions var med i debuten. Giants vant finalen over Arendal Wildcats. U-19 laget kom til finalen i Norgesmesterskapet, og tapte for Hamar Ruins.
2005 - 2009
Stavanger Eagles var et nytt lag i SFL. Ganddal ble det sterkeste laget dette året. U-19 laget ble slått ut i semifinalen mot Oslo Vikings. Gjøran Thomassen begynte trening med det nystartede U-16 laget.
I 2006 gikk SFL mot slutten grunnet interne stridigheter lagene imellom. Gladiators og Wildcats-guttene var klare for å igjen satse i Noaff-systemet for senior. Jørgen Johansen og Shannon Currie gjorde igjen en kjempeinnsats på U-19 nivået, og endelig ble det seier. Gladiators vant finalen over erkefienden Hamar Ruins. U-16 laget så dagens lys i ligasammenheng. Trener er Gjøran Thomassen. Sesongen ble imidlertid forkortet da administrative dommerproblemer førte til diskvalifisering av Gladiators U-16.
Høsten ble brukt til å kjøre inn et seniorlag med tanke på comeback sesongen 2007. Jørgen og Shannon ble trenere, og fikk med seg det beste fra Arendal og Kristiansand. Også Stavanger er representert, med Thor Campe og Erik Johnsen.
Gladiators stilte til seriestart i 2007 med U-16, U-19 og seniorlag. Trenere for året var Currie/Johansen på senior samt U-19, og Thomassen og Long Hoang på U-16. Sesongen startet lovende da henholdsvis U-16 og senior vant 24-0 og 23-0 over Hamar Ruins. Resten av sesongen ble det kun ett tap i sesongen mot Nidaros Domers, samme lag blir slått i NM-finalen for 2. divisjon 7-0 på Jordal og Gladiators tok hjem sitt første mesterskap på seniornivå.
2008-sesongen startet med 77-0 seier over Åsane for det relativt nykomponerte U-16 laget. De fortsatte resten av sesongen i samme stil, men ble slått ut til slutt i sluttspillet. På seniorlaget trakk Shannon Currie seg tilbake og ble erstattet av Håkon Jørgensen som forsvarstrener, mens Jørgen Johansen forsatte som hovedtrener. Laget begynner sesongen med en gjentagelse av fjorårets finale og vant 14-12 over Nidaros Domers. Resten av sesongen gikk overraskende bra, med blant annet en dobbel seier over Vålerenga Trolls, men i sluttspillet glapp det for laget. Gladiators ledet 12-0 over Nidaros Domers, men et iherdig Domers lag kombinert med et tabbepreget Gladiators, endte med seier 14-12 til Domers. Selv om Gladiators ikke kom til topps denne sesongen, slapp forsvaret inn færrest poeng av alle lag (34 totalt). Trener Jørgen Benestad Johansen førte sitt U-19 lag til en ubeseiret sesong, som krones med NM-gull på den nye hjemmebanen Karuss Colosseum.
U-14 laget ble offisielt satt i gang høsten 2008. Jonas Lie er primus motor for laget.
En lang rekke tilfeldigheter som startet med at Spareskillingsbanken i Kristiansand ulovlig benyttet OL-vinner Andreas Thorkildsen i en reklame, noe som førte til at en erstatning pålydende kr 200 000,- gikk til et veldedig formål. Andreas Thorkildsen bestemte seg for å donere pengene til en ny bane for Kristiansand Gladiators. Våren 2008 sto nye Karuss Colosseum ferdig, komplett med oppmerking og de karakteristiske målstengene. Thorkildsen er klubbens foreløpig eneste æresmedlem.
2009 sesongen var Gladiators tilbake i 1. divisjon. Trenerteamet besto av Jørgen Benestad Johansen som hovedtrener, samt nederlandske Michael Sneijder og amerikanske Brett Toft som assistenter. Sneijder, med nesten 20 års erfaring fra det europeiske storlaget Amsterdam Crusaders, var ansvarlig for angrepet, mens Coach Toft brukte sin erfaring som high school-trener i forsvar. Sesongen ble gjennomført med 5 tap og 2 seire. Gladiators kom til sluttspillet på bekostning av Vålerenga Trolls, men røk ut i semifinalen mot et overlegent Eidsvoll 1814`s.
Sommeren 2009 arrangerer forøvrig Gladiators Nordisk mesterskap for U-19. Deltakende nasjoner som ankommer til Karuss Colosseum er i tillegg til Norge, også Sverige, Finland og Danmark. Sverige er suverene og blir nordiske mestere. Norge forøvrig med flere spillere fra Kristiansand, havner sist etter å ha tapt alle sine kamper.
Kristiansand Gladiators høster mange lovord for gjennomføringen av turneringen. Klubben er i ferd med å gjøre seg bemerket som en solid bidragsyter til sportsfloraen på Sørlandet, og spesielt innen idrett for yngre alderstrinn
2010 -
Etter å ha gått på en større økonomisk smell i forbindelse med Quart festivalens bebudede konkurs høsten 2009, ble seniorlaget nødt til å trekke seg fra 1. divisjon for sesongen 2010. Trenerteamet fra 2009 trakk seg også. Dette gjør at Gladiators fikk spillende trenere i to av klubbens mest meritterte spillere, Allan Wetrhus & Håkon Jørgensen. Veteranene Gjøran Thomassen, Chris Hemtun, Eirik Brunvatne og Long Hoang fikk også trenerroller i seniorlaget.
U-16 laget stilte ikke i serien i 2010 grunnet den vanskelige økonomiske situasjonen. Laget ble ledet av Gjøran Thomassen. U-19 laget deltok i serien som planlagt, og startet sesongforberedelser i mars. U-19 laget klarer ikke å kvalifisere seg til sluttspill Trener var Jørgen Benestad-Johansen samt assistenter Long Hoang og Kay Daniel Stokke Tobiassen.
U-14 laget debuterer i seriespill og blir ledet av Jonas Lie. U-14 blir nummer 3 i sin debutsesong i serien
Seniorlaget ble 26. juni seriemester for 2. divisjon, etter å ha slått Stavanger laget Afc Show med 26-18 i seriefinalen på Jordal i Oslo. Laget gikk igjennom sesongen med kun ett tap, og en poengforskjell på 185 – 88. Dette var forøvrig lagets aller første seriemesterskap på seniornivå
2011 -
Seniorlaget stiller igjen i 2 divisjon, og nytt for året er at klubben stiller med en heltidsansatt trener. Amerikanske Daniel Levy med erfaring fra College fotball og TCU blir tidenes første lønnede trener i klubben. Bortsett fra ny trener, så stiller Gladiators senior med et ganske uerfarnt lag. Fjorårets MVP, Andreas Jørgensen er forsvunnet til studier i utlandet, samt at bærebjelker som Åsmund Skomedal og Eirik "farmer" Brunvatne også er ute grunnet skolegang. Totalt så mangler Gladiators 10 førstelags spillere fra fjoråret. Jonas Lie legger også opp før sesongen. Laget må stole på veteraner som Levan Abramishvili, Allan Wetrhus, Gjøran Thomassen. Long Hoang og Chris Heimtun.
Coach Levy får umiddelbart sving på laget, og i først seriekamp så slår man sågar serieutfordrer Afc Show med 28-12. Stemningen blir ikke dårligere da man uken etter setter klubbrekord med hele 106-6 seier borte mot Tønsberg Raiders. Dog så holder det ikke helt inn, og laget har en sviktende formkurve som blant annet innbefatter to tap mot nevnte Afc Show. Stavanger laget blir dermed fortjent seriemestere, mens Gladiators havner som nummer 2. U-16 laget er tibake etter 1 års pause. Laget ledes av Gjøran Thomassen, som etter flere års pause fra trenergjerningen, igjen ser seg motivert for å bidra. Det sylferske u-16 laget vinner serien uten å tape en eneste kamp. Dog så er skuffelsen totalt da man ryker ut i semifinalen av årets NM, med tap 0-6 for Lillestrøm Starfighters
2012 -
Seniorlaget er tilbake i den øverste divisjonen, og hovedtrener Daniel Levy returnerer fra USA. På flyttelasset fra statene har Levy med seg 3 amerikanske importspillere i Alexander Durazo, Cody Smith og DeShawn Wilkins. Senere ankommer også Jamaicanske Damian Scott, Serbiske Nikola Jovanovic, samt Polakkene Bartosz Kaleitja og Lukasz Kadsiolka.
Rekrutteringen har nådd en ny "all-time high" og seniorstallen teller 40 spillere. En turnering i Århus, Danmark, gir bud om at laget har noe å fare med, selv om få eller noen levner det tidligere 2.-divisjonslaget noen større sjanse.
Gladiators taper imidlertid årets første seriekamp, hjemme mot Nidaros Domers, med sifrene 17-12. Skuffelsen er enorm, men uken etterpå er laget tilbake på vinnersporet da Stavanger laget afc Show beseires med 21-14. Norges suverent beste lag, Oslo Vikings, står for tur i neste kamp, men et heroisk forsvarende Gladiators lag, kan ikke forhindre et 18-0 tap. Etter denne kampen er oppskriften like enkel som den er vanskelig. Alle de 3 neste seriekampene må vinnes, hvis Gladiatorene skal ha noen sjanse til å nå sluttspill. De neste ukene beseires henholdsvis Vålerenga Trolls, Eidsvoll 1814`s og Bergen Storm. Kristiansand ender som nummer 2 på tabellen bak suverene Oslo Vikings, og drar til sluttspillet som det nest beste laget i serien. I sluttspillet beseires Stavanger laget, AFC Show med 7-0, og laget booker en historisk første tur til NM-finalen. I finalen blir suverene Oslo Vikings for sterke, og Gladiators må ta til takke med NM-sølv.
2013 -
Seniorlaget under ledelse av ny hovedtrener, Richard Bonds, tar seg igjen til NM-finalen, men også denne gangen ender det med tap for suverene Eidsvoll 1814`s. De Canadiske importspillerne, Justin Richard, Dimitar Sevdin og Bryan Dunjko er toneangivende, sammen med den returnernede importspilleren fra i fjor, Alexander Durazo. Interne stridigheter fører til at Gladiators terminerer kontrakten til Richard Bonds, og jakten på en ny hovedtrener har fullt fokus for 2014 sesongen
2014 -
Ny hovedtrener er på plass. 64-årige Brad Smith med nærmere 40 års erfaring fra Chadron State College, ankommer Kristiansand. Han ansetter Mike Garza til å være ansvarlig for forsvaret, og Canadierne Justin Richard og Dimitar Sevdin returnerer. I tillegg så får Kristiasand tilbake en gammel helt fra 2012 sesongen, Cody Smith. Alexander Durazo er også involvert som trener.
Nye importspillere av året er finske Lasse-Matti Nieminen og Amerikanske Marcial Williamson. Veteranene Chris Heimtun, Knut Børstad og Allan Wetrhus returnerer for en aller siste sesong.
Hege Indresand starter opp Norges første damelag i regi av Gladiators
12. juli spiller Gladiators sin 3dje NM-finale på rad. Denne gang mot Eidsvoll 1814`s. Gladiators overrasker storfarvoritten fra grunnlovbsbygda, og vinner endelig sin første NM tittel.
En høydramatisk kamp på finalearenaen Jordal i Oslo, ender med sifrene 24-21 i favør Kristiansandslaget. Marcial Williamson (2), Bartosz Kaleita og Mike Garza scorer for Kristiansanderne. Den siste scoringen til Gladiators (Williamson) kommer med 8 sekunder igjen av klokken.
Seieren markerer et historisk øyeblikk, ikke bare for Gladiators, men også for sporten, da det er første gang på 28 år at NM trofeet blir tatt ut av Oslo/Eidsvoll området.
Gladiators Canadiske Quarterback, Dimitar Sevdin, blir forøvrig kåret til kampens beste spiller. Tony Flaen blir kåret til beste norske spiller
Tiromancino
Tiromancino er en italiensk popgruppe som ble dannet i 1989. Den ble startet av Federico Zampaglione og har gitt ut 8 album. Musikken deres er en blanding av folkemusikk og electronica. Bandets syngende sangskriver er Federico Zampaglione, som er sønn av en kjent italiensk poet. Det er lett å se likhetstrekk mellom Fedricos tekster og farens poesi.
Kongens utsikt
Kongens utsikt er et utfartssted i Hole kommune på Ringerike.
Det ligger vest for Kleivstua på et fjellplatå ca. 400 meter over Tyrifjorden/Steinsfjorden. Stedet er kjent for sin utsikt over store deler av Hole og Ringerike. Det har fått sitt navn etter kong Karl Johan som besøkte stedet i 1832.
P. Chr. Asbjørnsens beskrivelse
I billedverket Norge fremstillet i Tegninger, utgitt av Christian Tønsberg i 1848, beskriver Peter Christen Asbjørnsen Krokkleiva og utsikten derfra slik:
George Grosz
George Grosz (født 26. juli 1893 i Berlin, Tyskland som Georg Gross, død 6. juli 1959 i Vest-Berlin) var en tysk ekspresjonistisk maler, tegner og grafiker.
Grosz er mest kjent for sine satiriske karikaturtegninger av tyske mennesketyper og samfunnsklasser under første verdenskrig og i Weimarrepublikken, men arbeidet også med maleri og fotomontasjer. Han var dessuten med på å innføre dadaismen i Berlin og dannet kunstbevegelsen Neue Sachlichkeit sammen med Otto Dix. Da Hitler kom til makten i 1933, måtte Grosz flykte og emigrerte til USA. Hans kunst ble erklært som entartet, det vil si degenerert, utartet og uønsket av nazistene. Det er registret 180 beslaglagte verk.
Grosz' krigserfaringer som tysk soldat, som sivilperson i Berlin i 1916 og 1917 og som pasient på et militært mentalsykehus, gjorde et uutslettelig inntrykk på ham. Med ubarmhjertig og skremmende presisjon blottla Grosz i sine bilder byråkrater og profittjegere som tjente seg rike på krigen, og den brutale fattigdommen, det syndige livet, det politiske kaoset og borgerskapets selvtilfredshet som fulgte i kjølvannet etter nederlaget.
EM i friidrett 1946 – Spydkast kvinner
Spydkast kvinner ved EM i friidrett 1946 i Oslo, Norge ble arrangert 24. august 1946.
Anne Opsann representerte Norge, men klarte ikke å kvalifisere seg til finalen.
Kvalifisering
24. august
Finale
24. august
Mikhail Speranskij
Mikhail Mikhajlovitsj Speranskij (russisk: Михаил Михайлович Сперанский; født, død ) var en russisk greve og politiker. Speranskij var rådgiver til tsar Aleksander I og hans etterfølger Nikolaj I og har av noen blitt kalt for grunnleggeren av russisk liberalisme.
Unge år
Mikhail Speranskij var sønn av en landsbyprest og tilbrakte sin ungdomstid ved en teologisk skole i St. Petersburg hvor han etterhvert ble professor i matematikk og fysikk. Hans strålende intellekt fikk regjeringens oppmerksomhet og ble sekretær for prins Kurakin. Speranskij ble snart kjent som den mest kompetente i tsarveldets administrasjon.
Den viktigste fasen i hans karriere begynte i 1808 da tsar Aleksander I tok han med til kongressen i Erfurt hvor han hadde direkte kontakt med Frankrikes Napoleon, sistnevnte beskrev han som det eneste klare hode i Russland og etter påtrykk fra tsaren hadde Speranskij flere diskusjoner med Napoleon om administrativ reform. Speranskijs reformforslag var et konstitusjonelt system som bygde på en serie med Dumaer i distrikt, provins og til sist for hele landet. Som en balanserende makt mellom tsaren og dumaen skulle det utnevnes et statsråd.
Mikhail Speranskij la frem planen i 1809, men den var stort sett dødfødt, den eneste delen som ble realisert var riksrådet som begynte sin virksomhet i januar 1810. Planen la imidlertid et grunnlag for videre russisk konstitusjonell tenkning under resten av 1800-tallet og i begynnelsen av 1900-tallet. Den riksduma som ble opprettet i 1905 bar det navnet Speranskij foreslo og etableringen av institusjoner for lokalt selvstyre (zemstvo) i år 1864 var enda et av hans reformforslag. Speranskijs arbeid bar frukt i form av Finlands og Polens forfatninger, som ble godkjent av tsar Aleksander I.
Fall fra makten
Fra 1809 til 1812 var Mikhail Speranskij tsarens mektigste rådgiver, med de begrensninger Aleksander Is mistenksomhet og lunefulle humør gav. Speranskij erstattet tsarens tidligere favoritter og var i praksis tsarens eneste minister, han fikk seg forelagt alle sentrale saker og avgjorde de i samråd med tsaren. Selv den tidligere så mektige krigsministeren Aleksej Araktsjejev ble skjøvet i bakgrunnen. Mikhail Speranskij brukte sin enorme innflytelse hos tsaren uten å skjele til personlige interesser, han var en idealist, men i det lå grunnlaget for hans fall fra makten.
Speranskij hadde imidlertid i tsarens øyne gjort et alvorlig feiltrinn, han var ivrig frimurer og fikk ideen om å legalisere ordenen i Russland, blant annet for å utdanne og høyne nivået blant prestene i den russisk-ortodokse kirke. Tsaren samtykket i legaliseringen av frimurerne, men han var skeptisk til hemmelige selskap og Speranskijs avbrutte plan bidro til at presteskapet sluttet seg til hans fiender.